09/02/2018 | Administración LocalMunicipal
Cerceda
Intervención
Convocatoria das probas selectivas para o acceso, mediante concurso-oposición libre, á bolsa de emprego de traballadores sociais municipais do Concello de Cerceda

ANUNCIO A Alcaldía-Presidencia, por Decreto 88/2018, de 6 de febreiro, aprobou a convocatoria das probas selectivas para o acceso, mediante concurso-oposición libre, á Bolsa de Emprego de traballadores sociais municipais do Concello de Cerceda e que se rexirá conforme ás Bases que se inclúen no seguinte Anexo. O alcalde-presidente José García Liñares ANEXO Bases reguladoras das probas selectivas para o acceso á Bolsa de Emprego de traballadores sociais municipais Primeira.–Obxecto. O obxecto das presentes Bases é regular a realización de probas para a selección dos integrantes dunha Bolsa de Emprego de traballadores/as sociais municipais, ós efectos da cobertura excepcional dunha necesidade urxente e inaprazable de traballadores sociais no Departamento de Servizos Sociais do Concello de Cerceda. Segunda.–Procedemento selectivo. O procedemento selectivo para o acceso á Bolsa de Emprego será o concurso-oposición libre. Terceira.–Requisitos dos aspirantes.3.1. Para tomar parte nestas probas será necesario que os aspirantes reúnan na data de terminación do prazo de presentación de solicitudes os seguintes requisitos: a) Ser de nacionalidade española ou dun estado membro da Unión Europea, nos termos previstos, neste último caso no artigo 57.1 do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público. b) Ter cumpridos os 16 anos de idade e non exceder, no seu caso, da idade máxima de xubilación forzosa c) Estar en posesión da Diplomatura de Traballo Social ou Grao de traballo social. No caso de titulacións obtidas no estranxeiro deberase estar en posesión da credencia que acredite a súa homologación. d) Posuír a capacidade funcional para o desenvolvemento das funcións e) Non ter sido separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desenvolvían no caso de persoal laboral, no que tivese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente non ter sido sometido a sanción disciplinaria ou equivalente que impida, no seu estado nos mesmos termos o acceso ao emprego público f) Dispoñer de carné de conducir B1. h) Non estar incurso en causas de incompatibilidade de conformidade co disposto na Lei 53/1984, do 26 de decembro, de Incompatibilidades do Persoal ao Servicio das Administracións Públicas.3.2. Tanto os anteriores requisitos como os méritos que se aleguen para a valoración do concurso deberán cumprirse ou estar en condicións de cumprir na data de finalización do prazo de presentación de instancias. Cuarta.–Presentación de solicitudes.4.1. As solicitudes para tomar parte no procedemento, conforme ao modelo que figura como Anexo I das presentes bases, dirixiranse á Alcaldía do Concello de Cerceda, e presentaranse no Rexistro xeral do Concello, en horario de oficina (de 9.00 a 14.00 horas), no prazo de 10 días naturais, contados a partir do día seguinte ao da publicación do anuncio da convocatoria no Boletín Oficial da Provincia.4.2. As solicitudes tamén se poderán presentar por calquera das formas previstas na Lei 39/2015, de 1 de outubro, do Procedemento Administrativo Común das Administracións Públicas.4.3. Xunto coa solicitude as persoas aspirantes deberán achegar a seguinte documentación en documento orixinal ou copia debidamente cotexada:  DNI, pasaporte ou documento de identificación.  Título de diplomado/a en traballo social ou grao de traballo social.  Informe de vida laboral ós efectos de valoración de méritos.  Títulos acreditativos de realización de cursos, xornadas, congresos aos efectos de valoración dos méritos.  Permiso de conducir  No seu caso, acreditación do coñecementos de galego nivel CELGA-4.  Xustificante do pagamento taxa, de acordo coa Ordenanza fiscal reguladora, que ascende á cantidade de 25,00 €, e que deberá ingresarse no seguinte número de conta do Concello (BANCO SANTANDER: ES18 0030 6206 250000001271). 4.4. Na instancia a persoa interesada fará constar os méritos que reúne, daqueles que puntúan segundo o Baremo de Méritos da Convocatoria, acompañado da documentación que os xustifiquen, conforme sinala o Anexo I (Modelo de Instancia). Non se terá en conta mérito algún que non se acredite no momento de presentación de instancias. As persoas aspirantes quedan vinculadas ós datos que fixeran constar na súa solicitude podendo unicamente demandar a súa modificación mediante escrito motivado dentro do prazo de presentación de instancias. Quinta.–Admisión das persoas aspirantes. Rematado o prazo de presentación de solicitudes, a Alcaldía ditará no prazo máximo de 5 días naturais, a resolución de aprobación provisional do listaxe de persoas admitidas e excluídas, con indicación, se é o caso, das causas de exclusión e outorgando o prazo de cinco días hábiles, a contar dende o seguinte ao da publicación da dita resolución, para que presentaren as reclamacións oportunas ou emendaren os defectos existentes, nos termos do artigo 68 da Lei 39/2015, de 1 de outubro, do Procedemento Administrativo Común das Administracións Públicas. De non existir persoas excluídas, aprobarase con carácter definitivo a listaxe de persoas admitidas. Esta resolución será obxecto de publicación no Boletín Oficial da Provincia da Coruña, no taboleiro de edictos do Concello e na Sede Electrónica municipal Transcorrido o prazo de emenda de defectos, a Alcaldía-Presidencia aprobará definitivamente a lista de persoas admitidas e excluídas. Nesta resolución determinarase a composición do Tribunal e máis a data, hora e lugar de celebración do primeiro exercizo. Esta resolución se publicará no Boletín Oficial da Provincia, no Taboleiro de Edictos do Concello e na Sede Electrónica municipal. Sexta.–Tribunal.6.1. O Tribunal será designado pola Alcaldía-Presidencia, en virtude das atribucións conferidas a ésta pola Lei Reguladora das Bases de Réxime Local.6.2. A composición do Tribunal deberá axustarse aos principios de imparcialidade e especialidade técnica.6.3. Para a válida constitución do Tribunal, ós efectos da celebración de sesións, deliberacións ou toma de acordos, requirirase a asistencia do Presidente e Secretario, ben titulares ou suplentes, así como a metade alomenos dos seus membros.6.4. Os membros do Tribunal absteranse de intervir e comunicarano á autoridade que convoca cando concorra algunha das circunstancias previstas no artigo 23.2 da Lei 40/2015, do 1 de outubro, de Réxime Xurídico do Sector Público. Asimesmo, as persoas aspirantes poderán recusar aos membros do Tribunal cando concorran aquelas circunstancias.6.5. Ó Tribunal corresponde interpretar as presentes Bases e resolver as cuestións xurdidas no desenvolvemento das probas selectivas. Sétima.–Procedemento selectivo para o acceso á Bolsa de Emprego.7.1. Desenvolvemento do proceso. O proceso consistirá no desenvolvemento sucesivo dunha fase de concurso e unha fase de oposición.7.1.1. Fase de concurso. Consistirá na valoración polo Tribunal dos seguintes méritos que se relacionan neste apartado e coa puntuación que se especifica. En ningún caso, será obxecto de valoración os méritos non aportados polo candidato no momento da presentación da solicitude ou sen unha axeitada acreditación.1. Experiencia profesional, ata un máximo de 10 puntos, segundo a seguinte ponderación: a) Polos servizos prestados como traballador/a social na administración pública en servizos sociais comunitarios básicos: 0,40 puntos por mes completo. b) Polos servizos prestados como traballador/a social na administración pública en servizos comunitarios específicos ou servizos sociais especializados: 0,20 puntos por mes completo. c) Polos servizos prestados como traballador/a social na empresa privada 0,10 puntos por mes completo. O cómputo dos meses farase por meses completos, non se puntuarán fraccións e según informe de vida laboral. A acreditación de tódolos méritos realizase mediante os correspondentes certificados de servicios ou de empresas expedidos en todo caso por las entidades correspondentes. Presentaranse en orixinal ou copia compulsada e unicamente teranse en conta os méritos alegados que se acompañen do correspondente documento acreditativo. A experiencia laboral deberá acreditarse mediante certificación expedida polos organismos oficiais, copia dos contratos de traballo e as súas prórrogas, no seu caso, ou calquera outro admitido en dereito. Deberá achegar obrigatoriamente xunto co resto da documentación acreditativa o informe de vida laboral actualizado a data de presentación de instancias e expedido pola TGSS. Para a valoración da experiencia profesional o aspirante deberá aportar a documentación necesaria para que de forma indubitada quede acreditado o posto de traballo desempeñado, a categoría profesional, a duración da contratación, tipo de xornada e funcións ou cometidos. Non serán obxecto de valoración os contratos que non figuren no certificado de vida laboral expedido pola TGSS nin cando non se aporte ó expediente esta certificación xunto cos contratos correspondentes ós méritos que se alegan.2. Cursos ata un máximo de 5 puntos. Valorarase a realización de cursos, xornadas, congresos… de formación e perfeccionamento en materias relacionadas coas tarefas da praza convocada sempre que estean relacionados ca praza obxecto da convocatoria: – De menos de 10 horas, 0,05 puntos por curso. – De 10 a 20 horas: 0,10 puntos por curso. – De 20 a 40 horas: 0,20 puntos por curso. – De 41 a 80 horas: 0,40 puntos por curso. – De 81 a 300 horas: 0,75 puntos – Por cursos de experto Universitario, Especialización ou Master superiores a 300 horas: 1 punto.7.1.2. Fase de oposición. A fase de oposición estará composta de tres probas, todas de carácter eliminatorio.1. Exame de tipo test: Consiste na realización dun exame tipo-test de 20 preguntas sobre o temario exposto no Anexo II. En cada pregunta haberá catro opcións de resposta. Cada resposta correcta sumará 0,25 puntos e cada resposta incorrecta restará 0,125 puntos. As non contestadas non contarán a efectos de puntuación. Engadiranse a estas 20 preguntas, outras 4 de reserva para o caso de erro. Os aspirantes disporán para a realización do exercizo dun tempo máximo de 45 minutos. O exercizo ten unha puntuación máxima de 5 puntos. E para poder continuar no proceso selectivo será preciso acadar os 2,5 puntos.2. Exame de carácter práctico: Consistirá no desenvolvemento, nun período máximo de noventa minutos, dun suposto práctico que formulará o Tribunal sobre a aplicación do temario do Anexo II ás funcións que se desempeñarán no posto de traballo. O tribunal valorará neste exercicio a formación xeral, os coñecementos específicos sobre a materia, a claridade e a orde das ideas, a facilidade da exposición escrita, a achega persoal do aspirante e a súa capacidade de síntese. Tras o remate do tempo de exposición escrita, o tribunal poderá determinar a lectura individualizada do exercicio, podendo requirir ao aspirante aclaracións explicativas ao respecto da exposición escrita. O presente exercizo ten unha puntuación máxima de 10 puntos. E para poder continuar no proceso selectivo o aspirante deberá acadar un mínimo de 5 puntos.3. Proba de coñecemento da lingua galega: Para o caso de que as persoas aspirantes non acrediten estar en posesión do certificado de lingua galega (Celga 4) ou validación do mesmo nivel, deberán superar unha proba de coñecemento da lingua galega consistente nunha tradución directa e inversa dun texto en castelán e galego. O exercizo calificarase como apto ou non apto.7.2. Cualificación final. A cualificación final dos aspirantes será a suma dos puntos obtidos tanto na fase de concurso como na de oposición. No caso de empate, atenderase á maior puntuación na fase oposición, de persistir o empate este resolverase en sorteo público ante o Tribunal. A tal efecto, o Tribunal configurará unha proposta de relación dos aspirantes que tiveran superado o proceso selectivo por orde decrecente de puntuación, que será elevada á Alcaldía-Presidencia.7.3. Publicidade do procedemento selectivo e anuncios de celebración das probas. As presentes Bases e o anuncio da convocatoria serán publicadas no Boletín oficial da Provincia, no Taboleiro de Edictos e na Sede Electrónica do Concello de Cerceda. Unha vez comezado o proceso selectivo non será obrigatoria a publicación dos sucesivos anuncios de celebración das restantes probas no Boletín oficial da Provincia. En este caso os anuncios deberán facerse públicos polo Tribunal na Sede Electrónica do Concello así como no Taboleiro de Edictos do Concello con doce horas de antelación no caso de que se trate do mesmo exercizo ou vinte catro horas si se trata dun novo exercizo. Oitava.–Creación da Bolsa de Emprego. Publicidade. A Alcaldía-Presidencia ditará o Decreto de creación da Bolsa de Emprego en base á relación proposta polo Tribunal. A Bolsa de Emprego será obxecto de publicidade no Taboleiro de Edictos, na Sede Electrónica do Concello e no Boletín Oficial da Provincia de A Coruña. As sucesivas modificacións da Bolsa de Emprego só serán obxecto de publicidade na Sede Electrónica do Concello. A constitución da Bolsa de Emprego non crea dereito algún a favor das persoas integrantes da mesma, salvo a do seu chamamento polo orde establecido en función da puntuación obtida no proceso selectivo. Novena.–Funcionamento da Bolsa de Emprego.9.1. Procedemento administrativo. O expediente no que se substancie o procedemento estará integrado, alomenos, pola seguinte documentación: a) Informe do servizo xustificando as existencia excepcional dunha necesidade urxente e inaplazable de persoal de traballo social, así como outras esixencias para o nomeamento do persoal interino dispostas tanto pola lexislación local como pola lexislación orzamentaria do Estado. b) Informe xurídico e informe de fiscalización. c) Certificación da existencia de crédito. d) Informe do Departamento de Servizos Sociais sobre o desenvolvemento dos chamamentos, que incorporará a dilixencia da data, horas e respostas recibidas ás chamadas. d) Decreto da Alcaldía-Presidencia de nomeamento como funcionario interino do candidato proposto.9.2. Regulación do funcionamento da Bolsa.9.2.1. Réxime xeral. Será chamado en primeiro lugar o candidato que ocupe o primeiro lugar da relación da Bolsa de Emprego, agás que renuncie ou non conteste, en cuio caso se pasará ó seguinte candidato e así sucesivamente. O nomeamento do candidato supón o seu pase ó último lugar da lista. O persoal interino nomeado mediante este procedemento cesará cando cese a razón xustificativa que motivou o seu nomeamento.9.2.2. Desenvolvemento dos chamamentos. O chamamento realizarase vía telefónica. Cada comunicación implicará un máximo de dúas chamadas por aspirante, que se realizarán en horario de 8 a 15 horas e unicamente de días laborais. Entre cada unha de estas chamadas deberá transcorrer un mínimo de 3 horas. De non ser posible a comunicación ou non ter contestado a mesma no prazo dun día hábil dende a realización da comunicación pasarase ó seguinte aspirante. No expediente administrativo correspondente deberá constar a dilixencia na que reflexe a data, horas de chamadas telefónicas, así como a resposta que se recibise. Para a correcta localización das persoas candidatas, os participantes da Bolsa están obrigados a comunicar por escrito calquera variación do número de teléfono sinalado.9.3. Documentación que debe achegar o candidato proposto. A aspirante proposto achegará no prazo de dous días hábiles desde o chamamento os documentos seguintes: 1. Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto.2. Declaración xurada de non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial.3. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ao emprego público.4. Declaración xurada de non atoparse incurso en ningunha causa de incapacidade e incompatibilidade de conformidade coa lexislación vixente e referido ao momento da súa toma de posesión. Os aspirantes que fagan valer a súa condición de persoas con discapacidade deberán presentar certificado dos órganos competentes que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións do posto. A non presentación da documentación no prazo indicado ou deducirse da mesma que non reúne os requisitos esixidos para o seu nomeamento será causa de exclusión da Bolsa de Emprego, sen prexuízo da esixencia de responsabilidade polas canles procedentes. Nese caso chamarase ó seguinte candidato polo orde de puntuación, de acordo co establecido neste artigo.9.4.–Nomeamento dos candidatos proposto. Cumprimentada a documentación esixible polo candidato proposto, a Alcaldía-Presidencia procederá ó seu nomeamento como funcionario interino. Serán obxecto de publicidade na Sede Electrónica do Concello tanto o nomeamento como a propia Bolsa de Emprego, na que se reflexarán os cambios sufridos. En tanto non se produza o nomeamento como funcionario interino, a persoa proposta non terá dereito a prestación económica algunha.9.5.–Renuncia ó chamamento. Considéranse causa xustificadas de renuncia á oferta de nomeamento as seguintes, as cales deben ser acreditadas axeitadamente. a) A existencia dunha previa relación laboral ou funcionarial cunha empresa ou administración. b) Estar en situación de alta no réxime de autónomos. c) Estar en situación de incapacidade temporal derivada dunha enfermidade, accidente de traballo ou baixa maternal con comunicación da baixa. d) Falecemento de familiar ata segundo grao de consanguinidade ou afinidade. e) Estar realizando cursos homologados na Administración Publica ou outros organismos con certificación oficial. A documentación acreditativas das circunstancias alegadas deberá presentarse nun prazo non superior a cinco días hábiles dende a data do chamamento telefónico. A non xustificación das circunstancias alegadas ou o trascurso do prazo sen facelo dará lugar ó desprazamento da persoa interesada ata o último lugar da lista da Bolsa de Emprego. A renuncia ó chamamento aceptada pola Administración non dará lugar ó desprazamento, respectándose por tanto a orde xa adquirido pola persoa candidata.9.6.–Exclusión da Bolsa de Emprego. O integrante da Bolsa de Emprego que rexeite inxustificadamente, se absteña de contestar ou se manteá ilocalizable en tres chamamentos consecutivos será excluído da Bolsa de Emprego. Será tamén causa de exclusión a non presentación no prazo indicado da documentación esixida a persoa candidata proposta ou deducirse da mesma que non reúne os requisitos esixidos para o nomeamento. En todo caso, o interesado poderá manifestar en calquera momento a súa vontade de ser excluído da Bolsa de Emprego. Décima.–Recursos procedentes.10.1. Recursos contra as Bases e a convocatoria. Contra a resolución aprobatoria das presentes Bases, así como contra a convocatoria das probas selectivas, que ambas pon fin á vía administrativa, poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido nos artigos 123.1 e 124.1 da Lei 39/2015, de 1 de outubro, de Procedemento Administrativo Común das Administracións Públicas; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda ou ben, a xuízo do demandante, o Xulgado do Contencioso-administrativo que corresponda ao seu domicilio, no prazo de dous meses, desde o día seguinte ao da recepción da presente notificación, de acordo co establecido nos artigos 8.1, 14.1 Segunda e 46.1 da Lei 29/1998, de 13 de xullo, reguladora da Xurisdicción Contencioso-administrativa. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 123.2 da Lei 39/2015, de 1 de outubro, de Procedemento Administrativo Común das Administracións Públicas. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses.10.2. Recursos contra os actos do Tribunal. De acordo co establecido no artigo 121.1 da Lei 39/2015, de 1 de outubro, de Procedemento Administrativo Común, o Tribunal das probas selectivas para o acceso á Bolsa de Emprego de traballadores sociais municipais considerase dependente do órgano ó que está adscrito ou que nomeou ó seu Presidente, neste caso, á Alcaldía-Presidencia do Concello de Cerceda. Polo tanto contra os actos e resolucións do Tribunal, que non pon fin á vía administrativa, poderán ser recurridos en alzada ante a Alcaldía-Presidencia, no prazo dun mes se o acto fora expreso. Trascurrido dito prazo a resolución será firme a todos os efectos, de acordo co artigo. Contra a resolución do recurso de alzada pola Alcaldía-Presidencia, sen perxuízo do recurso extraordinario de revisión, non poderá interpoñerse recurso administrativo sinon recurso contencioso-administrativo ante o Xulgado do Contencioso- Administrativo da Coruña que corresponda ou ben, a xuízo do demandante, o Xulgado do Contencioso-administrativo que corresponda ao seu domicilio, no prazo de dous meses, desde o día seguinte ao da recepción da presente notificación, de acordo co establecido nos artigos 8.1, 14.1 Segunda e 46.1 da Lei 29/1998, de 13 de xullo, reguladora da Xurisdicción Contencioso-administrativa. En todo caso, poderá interpoñer calquera outro recurso que estime conveniente para a defensa dos seus intereses. Undécima.–Normas finais. Para o non previsto nas presentes Bases será de aplicación supletoria a Lei 7/1985, de 2 de abril, Reguladora das Bases do Réxime Local; o RD 896/1991, do 7 de xuño, polo que se establecen as regras básicas e programas mínimos a que debe axustarse o proceso de selección dos funcionarios da administración local; o Texto Refundido da Lei do Estatuto Básico do Empregado Público, aprobado polo Real Decreto Lexislativo 5/2015, do 30 de outubro; a Lei 5/1997, de 22 de xullo, de Administración Local de Galicia e a Lei 2/2015, de 29 de abril do Emprego Público de Galicia; o Texto Refundido das disposicións legais vixentes en materia de réxime local, aprobado polo Real Decreto Lexislativo 781/1986, de 18 de abril; e o Regulamento Xeral de Ingreso do Persoal ao Servizo da Administración Xeral do Estado e Provisión de Postos de Traballo e Promoción profesional dos funcionarios da Administración Xeral do Estado, aprobado polo Real Decreto 364/1995, de 10 de marzo; así como no resto da lexilsación administrativa vixente. ANEXO I Solicitude para tomar parte na Bolsa de Emprego de traballadores/as sociais municipais EXPÓN: Que convocadas as probas para a selección dos integrantes dunha Bolsa de Emprego de traballadores/as sociais municipais Declaro baixo a miña responsabilidade: Que na data de remate do prazo de presentación de instancias cumpro todos e cada un dos requisitos esixidos nas bases da convocatoria que declaro coñecer. SOLICITO: Sexa admitida a presente solicitude e documentación que achego para ser incluído na Bolsa de Emprego de traballadores sociais municipais Documentación que se achega:  Fotocopia do DNI, pasaporte ou documento de identificación (COMPULSADO).  Copia do título da diplomatura en traballo social ou grao de traballo social. (COMPULSADO)  Informe de vida laboral e contratos ós efectos de valoración de méritos. (COMPULSADO)  Copia dos cursos, xornadas, congresos aos efectos de valoración dos méritos. (COMPULSADO)  Copia do titulo que exime a realización da proba de lingua galega.  Xustificante do pagamento de taxa. (ORIXINAL).,. de ……. de 2018. (Sinatura do/a solicitante) Sr. alcalde-presidente do Concello de Cerceda (A Coruña) ANEXO II Temas xerais 1. A Constitución Española de 1978. Estrutura e contido. Principios Xerais. Dereitos e deberes fundamentais.2. Principios de actuación da administración pública: eficacia, xerarquía, descentralización e coordinación.3. O procedemento administrativo: conceptos e fases, iniciación, ordenación, instrución e terminación.4. O municipio. Territorio e organización. Organización. Competencias.5. A potestade regulamentaria das entidades locais: regulamento e ordenanzas. O procedemento de aprobación. Os bandos.6. A lei de protección de datos de carácter persoal: principios de protección de datos e dereitos das persoas. Temas específicos 7. Lei 13/2008, do 3 de decembro de servizos sociais de Galicia. Estrutura, niveis de atención, servizos sociais comunitarios básicos, servizos sociais comunitarios específicos, servizos sociais especializados. Equipo profesional de Servizos Sociais. Profesional de referencia.8. Decreto 99/2012 do 16 de marzo, polo que se regulan os servizos sociais comunitarios e o seu financiamento.9. Lei 39/2006, do 14 de decembro, de promoción da autonomía persoal. Graos de dependencia. Valoración da situación de dependencia, valoración en menores de 3 anos e valoración en casos de emerxencia. Recoñecemento do dereito. Financiamento do sistema e aportación das persoas usuarias.10. Prestación e catálogo de servizos de atención para a autonomía e atención á dependencia. Procedemento de elaboración do PIA e seguimento do PIA. Programa de asignación de recursos.11. Axudas para a inclusión social. Obxecto, naturaleza e requisitos. Ordenanza reguladora de axudas de emerxencia social do Concello de Cerceda.12. Renda de inclusión social de Galicia 13. Servizo de axuda no fogar. Orde 22 de xaneiro de 2009. O Regulamento do Servizo de Axuda no Fogar do Concello de Cerceda e a Ordenanza fiscal reguladora da taxa pola prestación do servizo de Axuda no Fogar do Concello de Cerceda.14. Lei 3/2011, do 30 de xuño, de apoio á familia e á convivencia de Galicia.15. Regulamento da Escola Infantil de Cerceda e a Ordenanza fiscal reguladora da taxa pola prestación do servizo de escola infantil de Cerceda.16. Necesidades sociais das persoas maiores. Recursos.17. Lei Orgánica 1/2004, de 28 de decembro de medidas de Protección integral contra a violencia de xénero. Centros de información a muller, servizos, equipo e funcións.18. Necesidades e recursos das persoas con discapacidade. Programas. Centros especializados.19. A atención temperá. 20. Deontoloxía do Traballo Social, código ético do traballador/a social.21. Metodoloxía e Traballo Social. Conceptos e fases do método Básico.22. O traballador/a social na Planificación: elaboración de Programas e Proxectos Sociais.23. Ferramentas informáticas para o traballo social: SIUSS, SIGAD, MATIASS, HSU.24. Instrumentos do traballo social.25. As técnicas de traballo social.